


Tehniskā specifikācija
[bookmark: _Hlk150510564][bookmark: _Hlk151035689]“Informācijas tehnoloģiju dokumentācijas un darbības noturības novērtējums”
[bookmark: _Hlk151035689_Copy_1]
[bookmark: _Hlk150510564_Copy_1]Lai izvērtētu SIA “Rīgas Austrumu klīniskā universitātes slimnīca” (turpmāk – ASlimnīca) informācijas tehnoloģiju (turpmāk  – IT) dokumentācijas atbilstību likumdošanas prasībām, veikt IT tehnoloģiju dokumentācijas un darbības noturības novērtējumu, iekļaujot IT dokumentācijas auditu saskaņā ar Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 34. punktā noteikto.

1. Darba uzdevums
1.1.  Veikt Informācijas tehnoloģiju un darbības novērtēšanu (novērtējot IT noturību dažādu apdraudējumu gadījumiem);
1.2.  Veikt Informācijas tehnoloģiju drošības pārvaldības risku analīzi;
1.3.  Veikt Informācijas tehnoloģiju pakalpojumu ārpakalpojumu sniedzēju un iekšējās kapacitātes risku analīzi;
1.4.  Veikt Informācijas tehnoloģiju projektu vadības un pārvaldības kiberdrošības spēju un mērķu novērtēšanu, atbilstoši MK 442 un NIS2;
1.5.  Veikt esošās Informācijas tehnoloģiju dokumentācijas auditu saskaņā ar Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 34. punktā noteikto (iekļaujot Informācijas tehnoloģiju dokumentāciju, incidentu pieteikumu reģistru, risku reģistru kā arī Informācijas tehnoloģiju drošības dokumentāciju, darbības nepārtrauktības plānu);
1.6.  Veikt, ar esošajiem klientiem, izmantoto informācijas tehnoloģiju un aktivitāšu novērtēšanu, kā arī izpētīt veselības nozares uzņēmumu izmantotās tehnoloģijas, kuras būtu ieteicams izmantot ASlimnīca.
1.7.  IT tehnoloģiju pārvaldības analīzei izmantot COBIT informācijas drošības kontroļu metodoloģiju.

2. Pakalpojuma nodevums
2.1.  IT tehnoloģiju un darbības novērtēšanas rezultātu atskaite, novērtējuma ziņojumā iekļaujot rekomendācijas:
2.1.1. Apkopojuma ziņojums kā vadības kopsavilkums;
2.1.2. IT noturības novērtējums (apdraudējumu gadījumiem);
2.1.3. Informācijas tehnoloģiju dokumentācijas un Informācijas tehnoloģiju  drošības dokumentācijas novērtējums (nepieciešamība atjaunot/papildināt);
2.1.4. IS darbības nepārtrauktības plāna/u novērtējuma ziņojums;
2.1.5. Informācijas tehnoloģiju drošības pārvaldības risku analīzes novērtējums;
2.1.6. Krīzes gatavības izvērtējuma (IT jomā, kā arī saistībā ar medicīnas iekārtām/tehniku, kas tiek pieslēgtas caur datu tīklu, ar potenciālu savienojumu ar interneta servisiem) nepieciešamības novērtējums.
IT dokumentu apkopojumā jāiekļauj gan dokumentācijā atklātās neatbilstības, gan nepieciešamie izveidojamie dokumenti, kā arī procesā iegūtie ieteikumi dokumentācijas turpmākai uzturēšanai un ieteikumi trūkstošo dokumentu izveidošanā.

2. Pakalpojuma izpildes termiņš
Pretendentam jānodrošina pakalpojuma izpilde līdz trīs mēnešu laikā no līguma noslēgšanas brīža.


3. Prasības pretendentam
Pretendents nodarbina un visā līguma darbības laikā spēs nodrošināt vismaz 1 (vienu) IT drošības speciālistu, kuram ir (vismaz viens):
ISC2 CISSP sertifikāts,
ISACA CISM un/vai CISA sertifikāts,
vai šāda sertifikāta ekvivalents.

Pretendents nodarbina un visā līguma darbības laikā spēs nodrošināt vismaz 1 (vienu) projektu vadības speciālistu, kuram ir (vismaz viens):
Project Management Institute (PMI) sertifikāts projektu vadībā,
PRINCE2 Foundation Certificate,
vai šāda sertifikāta ekvivalents.

Pretendentam jāatbilst Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36.1 punktā noteiktajām prasībām – pretendents ir juridiska persona:
· kas ir reģistrēta NATO, Eiropas Savienības vai Eiropas Ekonomikas zonas dalībvalstī;
· kuras patiesais labuma guvējs ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis;
· kuras pakalpojuma nodrošināšanai izmantoto programmatūru vai iekārtu ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis.
Pretendenta darbiniekiem, kas tiks iesaistīti drošības novērtēšanā, ir jābūt NATO, Eiropas Savienības, Eiropas Ekonomikas zonas valstu pilsoņiem vai Latvijas Republikas nepilsoņiem. Pretendents nav tiesīgs apstrādāt testēšanas laikā iegūto informāciju ārpus NATO, Eiropas Savienības un Eiropas Ekonomikas zonas valstu teritorijas.

Piedāvājumu iesniegšana
Piedāvājumi iesniedzami e-pastā – iepirkumi@aslimnica.lv, līdz 2024. gada 20. jūnijam plkst. 13:00.

Jebkuri piedāvājumi, kurus Pasūtītājs saņems pēc pēdējā iesniegšanas termiņa, netiks izskatīti.

